钦定古今图书集成/理学汇编/学行典/第234卷 > 任末
## 钦定古今图书集成/理学汇编/学行典/第234卷 > 任末

按《后汉书儒林传》：“任末，字叔本，蜀郡繁人也。少习《齐
诗》，游京师，教授十馀年。友人董奉德于洛阳病亡，末
乃躬推鹿车，载奉德丧，致其墓所，由是知名。为郡功
曹，辞以病免。后奔师丧，于道物故。临命，敕兄子造曰：
‘必致我尸于师门，使死而有知，魂灵不惭；如其无知，
得土而已’。造从之。”